Batu Angkek-Angkek

Batu angkek-angkek marupoan batu nan sakileh mirip tambago atau logom kuniangan nan talatak di Nagari Balai Tabuah, Batusangka, Sumatera Barat. Kahadiran batu ko diyakini untukan maramal kainginan atau cito-cito urang nan mamintak tacapai atau indaknyo

 Sijarah 
jmpl|597x597px|Batu Angkek-Angkek di Batusangka
Batu Angkek-Angkek talatak di Tanah Data, Batusangka. Baa disabuik Batu Angkek-Angkek, karano satiok urang nan basobok samo batu ko pasti panasaran nio maangkeknyo.Batu ko mampunyoi usia labiah kurang 500 tahun Batu Angkek-Angkek tu mirip bantuak logam nan bawarna kuniang ado stek kacoklatan, tu ado bintiak-bintiak nan bawarna itam. Batu ko ampiang samo bantuaknyo samo pungguang kura-kura. 

Batu Angkek-Angkek patamo kali disobokan dek Datuak Bandaro Kayo katiko nio mamasang tonggak rumah. Caritonyo dulu, Datauk Bandaro Kayo ko adolah kapalo suku kaum Piliang. Datuak Bandaro Kayo bamimpi disobokan dek Syech Ahmad. Dalam mimpi tu, Syech Ahmad bapasan samo Datuak Bandaro Kayo untuak mandirian ciek kampuang nan banamo kampuang Palangan. Katiko pamancangan tonggak nan patamo tajadi kajadian nan indak disangko. Tibo-tibo gampo lokal tajadi mangguncang daerah tu, dan disambuang samo hujan labek salamo 14 hari 14 malam. Katiko kejadian tu lah siap tajadi, urang satampek bakumpua untuak mancari jalan kalua takaik mimpi tadi.

Katiko masyarakat satampek bakumpua untuak mambahas kajadian samalam, tadangalah suaro nan indak biaso dari dalam lubang bakeh pamancangan tonggak patang. Dari dalam tu tadanga suaro nan maagiah tau tentang Batu Angkek-Angkek ko, dan dari dalam tu tadanga pulo suaro kalau Batu Angkek-Angkek tu diagiah namo Batu Pandapatan. Batu Pandapatan bararti batu yang didapek. Nan kini Batu Pandapatan tu dikana dek urang samo Batu Angkek-Angkek.

 Kaunikan 
Di batu ko, ado  tadapek tulisan kato Allah SWT jo Nabi Muhammad SWA nan tatulih sajak lamo, tulisan ko dapek ditamuan di bagian pungguang batu. Nan mambuek batu ko babeda samo nan lain adolah bareknyo nan salalu barubah-ubah. Kadang abreknyo bisa sakita 10kg, kadang 100kg, bahkan bisa pulo dipakiroan sakita 500kg. Manuruik mitos, batu ko bisa di angek dek orang nan do sarato kainginannyo bisa tawujuik

 Caro maangkek 
Pangunjuang nan ka mancubo batu angkek-angkek ko harys duduak basimpuah atau basila di muko batu. Kamudian marangkul bati ka paho disambia jo mambaco niaik dalam hati. Kalau batu ko barasia diangkek ka pangkuan, bararti niaik nan basabuik dalam hati tadi takabua.

Sabalum maangkek batu ko ka pangkuan awak, ado caro-caro nan harus  diikuikan. Caro-caro tu adolah  diminta untuak bauduak talabiah dahulu, mandoa, sasudah tu dimintak untuak mambaco duo kalimaik syahadat. Kalau caro tu alum juo bisa untuak maangkek batu ko, dicubo jo  mambaco ciek atau duo ayat pendek. Tapi sado baliak ka baruntungan  masiang-masiang lai, dek ndak sado urang lancar untuak maangkek Batu Pandapatan atau Batu Angkek-angkek.

 Lokasi 
Batu angkek-angkek ko barado di desa Balai Tabuah, Nagari Tanjung, Kacamatan Sungayang, Kabupaten Tanah Data, Sumatera Barat. Lokasinyo talatak sakita 7,5 kilometer dari kota Btusangka, dapek dijangkau dalam wakatu sakita 15 minik manggunoan kandaraan roda duo atau roda ampek. 

 Rujuakan 

Kategori:WikiJalajah